OBRAZLOŽITVENI MEMORANDUM

1. OZADJE PREDLOGA

Predlog direktive Sveta o prilagoditvi nekaterih direktiv na področju javnih naročil je potreben zaradi pričakovanega pristopa Republike Hrvaške k Evropski uniji.

Pogodbo o pristopu Republike Hrvaške k Evropski uniji[1] so v Bruslju 9. decembra 2011 podpisale vse države članice Evropske unije in Republika Hrvaška.

V členu 3(3) Pogodbe o pristopu je določeno, da začne veljati 1. julija 2013 pod pogojem, da so vse listine o ratifikaciji deponirane pred tem datumom.

Člen 3(4) Pogodbe o pristopu omogoča institucijam Unije, da pred pristopom sprejmejo ukrepe, navedene med drugim v členu 50 Akta o pogojih pristopa Republike Hrvaške[2]. Ti ukrepi začnejo veljati samo če in ko začne veljati Pogodba o pristopu.

Člen 50 Akta o pristopu določa, da kadar je treba akte institucij, sprejete pred pristopom, zaradi pristopa prilagoditi, in navedeni akt ali njegove priloge potrebnih prilagoditev ne predvidevajo, Svet ali Komisija (če je izvirni akt sprejela sama) sprejme potrebne akte.

Točka 2 Sklepne listine[3] se sklicuje na politični dogovor o nizu prilagoditev aktov, ki jih sprejmejo institucije. Ta dogovor je bil dosežen med državami članicami in Hrvaško v okviru odobritve Pogodbe o pristopu. Visoke pogodbenice Pogodbe o pristopu so pozvale Svet in Komisijo, naj sprejmeta navedene prilagoditve pred pristopom v skladu s členom 50 Akta o pristopu; prilagoditve se po potrebi dopolnijo in posodobijo, da se upošteva razvoj prava Unije.

V tem predlogu direktive Sveta so zajete vse direktive Evropskega parlamenta in Sveta, v katere je treba vnesti tehnične prilagoditve na področju javnih naročil zaradi pristopa Hrvaške; te prilagoditve ustrezajo pogajalskemu poglavju 5.

Ta predlog je del sklopa predlogov direktiv Sveta, ki jih Komisija predlaga Svetu in v katerih so strnjene tehnične prilagoditve direktiv Sveta in direktiv Evropskega parlamenta in Sveta; posamezni predlogi različnih direktiv Sveta ustrezajo posameznim pogajalskim poglavjem. Ta struktura je zasnovana na ta način zato, da bi države članice lažje prenesle direktive v svoj pravni red. Sveženj predlogov pravnih aktov, ki ga je Komisija predložila Svetu, sestavljajo ta sklop predlogov direktiv Sveta na eni strani ter predlog enotne uredbe Sveta, ki zajema ustrezne uredbe in sklepe ter odločbe Evropskega parlamenta in Sveta, pa tudi ustrezne uredbe in sklepe ter odločbe Sveta na drugi strani. To je skladno s pristopom, ki je bil uporabljen v preteklosti ob pristopu Bolgarije in Romunije[4].

Pravni akti iz tega svežnja naj bi se objavili v Uradnem listu Evropske unije na isti dan.

V tem predlogu in ostalih predlogih, ki so del tega svežnja, se bodo upoštevale tehnične prilagoditve pravnega reda, ki so bile objavljene v Uradnem listu Evropske unije do 1. septembra 2012. To pa zato, da se na eni strani zagotovi dovolj časa za izvedbo zadevnih zakonodajnih postopkov, in na drugi za izpolnitev tako nastalih obveznosti držav članic glede prenosa direktiv in obveščanja o tem. Prilagoditve pravnega reda, ki bi lahko bile potrebne in so bile v Uradnem listu Evropske unije objavljene po 1. septembru 2012, bodo vključene v ustreznih aktih ali pa se bodo upoštevale pozneje v ustreznem postopku. Komisija namerava poleg tega v začetku julija 2013 državam članicam neuradno zagotoviti seznam take zakonodaje.

2. REZULTATI POSVETOVANJ Z ZAINTERESIRANIMI STRANMI IN OCEN UČINKA

Ker je ta predlog izključno tehnične narave in ne vsebuje nobenih političnih odločitev, ne bi bilo smiselno izvesti posvetovanj z zainteresiranimi stranmi niti opraviti ocen učinka.

3. PRAVNI ELEMENTI PREDLOGA

Pravna podlaga predloga je člen 50 Akta o pogojih pristopa Republike Hrvaške.

Načeli subsidiarnosti in sorazmernosti se v celoti spoštujeta. Unija mora ukrepati v skladu z načelom subsidiarnosti (člen 5(3) PEU), saj gre za tehnično prilagoditev pravnih aktov, ki jih je sprejela Unija. Predlog je v skladu z načelom sorazmernosti (člen 5(4) PEU), saj ne presega tistega, kar je potrebno za doseganje zastavljenih ciljev.

4. PRORAČUNSKE POSLEDICE

Predlog nima proračunskih posledic za Unijo.

2013/0031 (NLE)

Predlog

DIREKTIVA SVETA

o prilagoditvi nekaterih direktiv na področju javnih naročil zaradi pristopa Hrvaške

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Pogodbe o pristopu Republike Hrvaške, zlasti člena 3(4) Pogodbe,

ob upoštevanju Akta o pristopu Republike Hrvaške, zlasti člena 50 Akta,

ob upoštevanju predloga Komisije,

ob upoštevanju naslednjega:

(1) Člen 50 Akta o pristopu določa, da kadar je treba akte institucij, sprejete pred pristopom, zaradi pristopa prilagoditi, in Akt o pristopu ali njegove priloge potrebnih prilagoditev ne predvidevajo, Svet na predlog Komisije s kvalificirano večino sprejme potrebne akte, če izvirnega akta ni sprejela Komisija.

(2) Sklepna listina konference, na kateri je bila sestavljena Pogodba o pristopu, je pokazala, da so visoke pogodbenice dosegle politični dogovor o nizu prilagoditev aktov, ki so jih institucije sprejele zaradi pristopa, ter pozvale Svet in Komisijo, naj sprejmeta te prilagoditve pred pristopom, po potrebi dopolnjene in posodobljene, da se upošteva razvoj prava Unije.

(3) Direktive 2004/17/ES[5], 2004/18/ES[6] in 2009/81/ES[7] bi bilo zato treba ustrezno spremeniti –

SPREJEL NASLEDNJO DIREKTIVO:

Člen 1

Direktive 2004/17/ES, 2004/18/ES in 2009/81/ES se spremenijo, kakor je določeno v Prilogi.

Člen 2

1. Države članice najpozneje od dne pristopa Republike Hrvaške k Evropski uniji sprejmejo in objavijo zakone in druge predpise, potrebne za uskladitev s to direktivo. Komisiji nemudoma sporočijo besedila navedenih predpisov.

Te predpise uporabljajo od dne pristopa Republike Hrvaške k Evropski uniji.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice Komisiji sporočijo besedilo bistvenih določb nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati pod pogojem in na dan začetka veljavnosti Pogodbe o pristopu Republike Hrvaške.

Člen 4

Ta direktiva je naslovljena na države članice.

V Bruslju,

Za Svet

Predsednik

PRILOGA

JAVNA NAROČILA

1. 32004L0017: Direktiva 2004/17/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil naročnikov v vodnem, energetskem in transportnem sektorju ter sektorju poštnih storitev (UL L 134, 30.4.2004, str. 1):

(a) v Prilogi I „Naročniki v transportnem sektorju ali sektorju distribucije plina ali toplote“ se po vnosu za Francijo vstavi:

„Hrvaška

Naročniki iz člena 6 Zakona o javnih naročilih (Uradni list št. 90/11) (Zakon o javnoj nabavi, Narodne novine, broj 90/11), ki se v skladu s posebnimi predpisi ukvarjajo z gradnjo (zagotavljanjem) ali upravljanjem stalnih omrežij za opravljanje javnih storitev v zvezi s proizvodnjo, prenosom in distribucijo plina in toplotne energije ter tem omrežjem plin ali toplotno energijo dobavljajo. To so na primer naročniki, ki se ukvarjajo z navedenimi dejavnostmi na podlagi licence za opravljanje energetske dejavnosti v skladu z Energetskim zakonom (Uradni list št. 120/12).“;

(b) v Prilogi II „Naročniki v sektorju proizvodnje, transporta ali distribucije električne energije“ se po vnosu za Francijo vstavi:

„Hrvaška

Naročniki iz člena 6 Zakona o javnih naročilih (Uradni list št. 90/11) (Zakon o javnoj nabavi, Narodne novine, broj 90/11), ki se v skladu s posebnimi predpisi ukvarjajo z gradnjo (zagotavljanjem) ali upravljanjem stalnih omrežij za opravljanje javnih storitev v zvezi s proizvodnjo, prenosom in distribucijo električne energije ter tem omrežjem električno energijo dobavljajo. To so na primer naročniki, ki se ukvarjajo z navedenimi dejavnostmi na podlagi licence za opravljanje energetske dejavnosti v skladu z Energetskim zakonom (Uradni list št. 120/12).“;

(c) v Prilogi III „Naročniki v sektorju pridobivanja, transporta ali distribucije pitne vode“ se po vnosu za Francijo vstavi:

„Hrvaška

Naročniki iz člena 6 Zakona o javnih naročilih (Uradni list št. 90/11) (Zakon o javnoj nabavi, Narodne novine, broj 90/11), ki se v skladu s posebnimi predpisi ukvarjajo z gradnjo (zagotavljanjem) ali upravljanjem stalnih omrežij za opravljanje javnih storitev v zvezi s proizvodnjo, prenosom in distribucijo pitne vode ter tem omrežjem pitno vodo dobavljajo. To so na primer naročniki, ki jih ustanovijo lokalne samoupravne enote in prevzamejo funkcijo javnih dobaviteljev storitev oskrbe z vodo ali odvodnjavanja v skladu z Zakonom o vodah (Uradni list št. 153/09 in 130/11).“;

(d) v Prilogi IV „Naročniki s področja železniškega prometa“ se po vnosu za Francijo vstavi:

„Hrvaška

Naročniki iz člena 6 Zakona o javnih naročilih (Uradni list št. 90/11) (Zakon o javnoj nabavi, Narodne novine, broj 90/11), ki se v skladu s posebnimi predpisi ukvarjajo z zagotavljanjem ali upravljanjem omrežij za zagotavljanje javnih storitev na področju železniškega prevoza.“;

(e) v Prilogi V „Naročniki s področja mestnega železniškega, tramvajskega, trolejbusnega ali avtobusnega prometa“ se po vnosu za Francijo vstavi:

„Hrvaška

Naročniki iz člena 6 Zakona o javnih naročilih (Uradni list št. 90/11) (Zakon o javnoj nabavi, Narodne novine, broj 90/11), ki se v skladu s posebnimi predpisi ukvarjajo z zagotavljanjem ali upravljanjem omrežij za zagotavljanje javnih storitev na področju mestnega železniškega prevoza ter prevoza z avtomatiziranimi sistemi, tramvaji, avtobusi, trolejbusi in žičnicami. To so na primer naročniki, ki navedene dejavnosti opravljajo kot javne storitve v skladu z Zakonom o gospodarskih javnih službah (Uradni list št. 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11).“;

(f) v Prilogi VI „Naročniki v sektorju poštnih storitev“ se po vnosu za Francijo vstavi:

„Hrvaška

Naročniki iz člena 6 Zakona o javnih naročilih (Uradni list št. 90/11) (Zakon o javnoj nabavi, Narodne novine, broj 90/11), ki se v skladu s posebnimi predpisi ukvarjajo z dejavnostjo zagotavljanja poštnih storitev in drugih storitev, ki ne vključujejo poštnih storitev v skladu s členom 112(4) Zakona.“;

(g) v Prilogi VII „Naročniki v sektorjih iskanja in črpanja nafte ali plina“ se po vnosu za Francijo vstavi:

„Hrvaška

Naročniki iz člena 6 Zakona o javnih naročilih (Uradni list št. 90/11) (Zakon o javnoj nabavi, Narodne novine, broj 90/11), ki se v skladu s posebnimi predpisi ukvarjajo z dejavnostmi, povezanimi z izkoriščanjem geografskega območja za iskanje in črpanje nafte in plina. To so na primer naročniki, ki navedene dejavnosti opravljajo v skladu z Zakonom o rudarstvu (Uradni list št. 75/09 in 49/11).“;

(h) v Prilogi VIII „Naročniki v sektorju iskanja in izkopavanja premoga in drugih trdnih goriv“ se po vnosu za Francijo vstavi:

„Hrvaška

Naročniki iz člena 6 Zakona o javnih naročilih (Uradni list št. 90/11) (Zakon o javnoj nabavi, Narodne novine, broj 90/11), ki se v skladu s posebnimi predpisi ukvarjajo z dejavnostmi, povezanimi z izkoriščanjem geografskega območja za iskanje in izkopavanje premoga in drugih trdnih goriv. To so na primer naročniki, ki navedene dejavnosti opravljajo v skladu z Zakonom o rudarstvu (Uradni list št. 75/09 in 49/11).“;

(i) v Prilogi IX „Naročniki na področju pomorskih pristanišč ali pristanišč na celinskih vodah ali drugih terminalskih zmogljivosti“ se po vnosu za Francijo vstavi:

„Hrvaška

Naročniki iz člena 6 Zakona o javnih naročilih (Uradni list št. 90/11) (Zakon o javnoj nabavi, Narodne novine, broj 90/11), ki se v skladu s posebnimi predpisi ukvarjajo z dejavnostmi, povezanimi z izkoriščanjem geografskega območja za zagotovitev obmorskih pristanišč, rečnih pristanišč in drugih prevoznih terminalov prevoznikom, dejavnim v pomorskem in rečnem prevozu. To so na primer naročniki, ki navedene dejavnosti opravljajo v skladu z Zakonom o pomorstvu in pristaniščih (Uradni list št. 158/03, 100/04, 141/06 in 38/09).“;

(j) v Prilogi X „Naročniki s področja letališke infrastrukture“ se po vnosu za Francijo vstavi:

„Hrvaška

Naročniki iz člena 6 Zakona o javnih naročilih (Uradni list št. 90/11) (Zakon o javnoj nabavi, Narodne novine, broj 90/11), ki se v skladu s posebnimi predpisi ukvarjajo z dejavnostmi, povezanimi z izkoriščanjem geografskega območja za za zagotovitev letališč ali druge terminalske infrastrukture letalskim prevoznikom. To so na primer naročniki, ki navedene dejavnosti opravljajo v skladu z Zakonom o letališčih (Uradni list št. 19/98 in 14/11).“

2. 32004L0018: Direktiva 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (UL L 134, 30.4.2004, str. 114):

(a) v Prilogi III „Seznam subjektov in kategorij subjektov javnega prava iz drugega pododstavka člena 1(9)“ se po vnosu za Francijo vstavi:

„XI – HRVAŠKA

Naročniki iz točke 3 člena 5(1) Zakona o javnih naročilih (Uradni list št. 90/11) (Zakon o javnoj nabavi, Narodne novine, broj 90/11), tj. pravne osebe, posebej ustanovljene za izpolnitev potreb splošnega interesa, ki niso industrijske ali trgovinske narave in izpolnjujejo enega od naslednjih pogojev:

– več kot 50 % njihovega financiranja se zagotovi iz državnega proračuna ali sredstev lokalnih ali regionalnih samoupravnih enot oziroma drugih takšnih pravnih oseb ali

– so pod upravnim nadzorom državnih organov, lokalnih in regionalnih samoupravnih enot oziroma drugih takšnih pravnih oseb ali

– imajo nadzorni ali upravni odbor, katerega več kakor polovico članov imenujejo državni organi, lokalne ali regionalne samoupravne enote oziroma druge takšne pravne osebe.

Na primer:

– agencija Alan d.o.o.,

– APIS IT d.o.o – Agencija za podporo informacijskim sistemom in informacijskim tehnologijam,

– Ansambel hrvaških narodnih plesov in pesmi „Lado“,

– Autocesta Rijeka – Zagreb d.d. (Avtocesta Reka – Zagreb d.d.),

– CARnet (Hrvaška akademska in raziskovalna mreža),

– zavodi za pomoč in nego,

– socialnovarstveni zavodi,

– socialnovarstveni domovi,

– zdravstveni domovi,

– državni arhivi,

– Državni zavod za varstvo narave,

– Sklad za financiranje razgradnje Nuklearne elektrarne Krško ter odlaganje radioaktivnih odpadkov in izrabljenega jedrskega goriva te elektrarne,

– Sklad za nadomestitev zasežene lastnine,

– Sklad za obnovo in razvoj mesta Vukovar,

– Sklad za poklicno rehabilitacijo in zaposlovanje invalidov,

– Sklad za varstvo okolja in energetsko učinkovitost,

– Hrvaška akademija znanosti in umetnosti,

– Hrvaška banka za obnovo in razvoj,

– Hrvatska kontrola zračne plovidbe d.o.o. (Hrvaška služba za kontrolo zračnega prometa d.o.o.),

– Hrvatska lutrija d.o.o. (Hrvaška loterija d.o.o.),

– Hrvaška izseljenska matica,

– Hrvaška kmetijska zbornica,

– Hrvaška radiotelevizija,

– Hrvaška zveza za tehnično kulturo,

– Hrvatske autoceste d.o.o. (Hrvaške avtoceste d.o.o.),

– Hrvatske ceste d.o.o. (Hrvaške ceste d.o.o.),

– Hrvatske šume d.o.o. (Hrvaški gozdovi d.o.o.),

– Hrvatske vode (Hrvaška služba za vodno gospodarstvo);

– Hrvaški avdiovizualni center,

– Hrvaški center za konjeništvo – državni kobilarni Đakovo in Lipik,

– Hrvaški center za kmetijstvo, prehrano in podeželje,

– Hrvaški center za protiminsko delovanje,

– Hrvaški spominski in dokumentacijski center domovinske vojne,

– Hrvaški olimpijski komite,

– Hrvaški operater trga z električno energijo,

– Hrvaški paraolimpijski komite,

– Hrvaški ladijski register,

– Hrvaški zavod za varstvo narave,

– Hrvaška športna zveza gluhih,

– Hrvaški zavod za nujno medicinsko pomoč,

– Hrvaški zavod za javno zdravstvo,

– Hrvaški zavod za duševno zdravje,

– Hrvaški zavod za pokojninsko zavarovanje,

– Hrvaški zavod za standardizacijo,

– Hrvaški zavod za telemedicino,

– Hrvaški zavod za toksikologijo in boj proti dopingu,

– Hrvaški zavod za transfuzijsko medicino,

– Hrvaški zavod za zaposlovanje,

– Hrvaški zavod za varovanje zdravja in varnost pri delu,

– Hrvaški zavod za zdravstveno zavarovanje,

– Hrvaški zavod za varstvo zdravja pri delu,

– Jadrolinija (ladjarska družba),

– Javna ustanova Hrvaški olimpijski center,

– Javne visokošolske ustanove,

– Nacionalni parki – javni zavodi,

– Naravni parki – javni zavodi,

– Javne znanstvene ustanove,

– gledališča, muzeji, galerije, knjižnice in drugi kulturni zavodi, ki jih je ustanovila Republika Hrvaška ali lokalne in regionalne samoupravne enote,

– kazenske ustanove,

– klinične bolnišnice,

– klinični bolniški centri,

– klinike,

– Leksikografski zavod „Miroslav Krleža“,

– pristaniški organi,

– zdravilišča,

– lekarne, ki so jih ustanovile regionalne samoupravne enote,

– Matica hrvatska (Hrvaška matica),

– Mednarodno središče za podvodno arheologijo,

– Narodna in univerzitetna knjižnica,

– Nacionalna fundacija za izboljševanje življenjskega standarda učencev in študentov,

– Nacionalna fundacija za razvoj civilne družbe,

– Nacionalna fundacija za znanost, visoko šolstvo in tehnološki razvoj Republike Hrvaške,

– Nacionalni center za zunanje vrednotenje izobraževanja,

– Nacionalni svet za visoko šolstvo,

– Nacionalni svet za znanost,

– Uradni list (Narodne novine d.d.),

– vzgojni zavodi,

– vzgojno-izobraževalne ustanove, ki jih je ustanovila Republika Hrvaška ali enote lokalne ali regionalne

samouprave,

– splošne bolnišnice,

– Plovput d.o.o. (državno podjetje, ki zagotavlja varnost plovbe),

– poliklinike,

– specializirane bolnišnice,

– Osrednji register zavarovancev,

– Univerzitetni center za računalništvo,

– športna združenja,

– športne zveze,

– zavodi za nujno medicinsko pomoč,

– zavodi za paliativno nego,

– zavodi za zdravstveno nego,

– Fundacija policijske solidarnosti,

– zapori,

– Zavod za obnovo Dubrovnika,

– Zavod za semena in sadike,

– Javne zdravstveni zavodi,

– Letalsko-tehnični center (Zrakoplovno – tehnički centar d.d.),

– okrožne cestne uprave.“;

(b) v Prilogi IV „Centralni vladni organi“ se po vnosu za Francijo vstavi:

„HRVAŠKA

1. Državni organi Republike Hrvaške:

– hrvaški sabor,

– predsednik Republike Hrvaške,

– urad predsednika Republike Hrvaške,

– urad predsednika Republike Hrvaške po preteku mandata,

– vlada Republike Hrvaške,

– uradi vlade Republike Hrvaške,

– ministrstva,

– državni uradi,

– državne upravne organizacije,

– okrožni uradi državne uprave,

– Ustavno sodišče Republike Hrvaške,

– Vrhovno sodišče Republike Hrvaške,

– sodišča,

– Državni svet sodnikov,

– državna pravobranilstva,

– Državnotožilski svet,

– uradi varuha človekovih pravic,

– Državna komisija za nadzor postopkov javnih naročil,

– Hrvaška narodna banka,

– Državni urad za revizijo.

2. Državne agencije in uradi:

– Hrvaška agencija za civilno letalstvo,

– Agencija za elektronske medije,

– Agencija za preiskovanje letalskih nesreč in incidentov,

– Agencija za javno-zasebna partnerstva,

– Agencija za kakovost in akreditacijo v zdravstvu,

– Agencija za zdravila in medicinske pripomočke,

– Agencija za mobilnost in programe EU,

– Agencija za obalno plovbo in pomorski promet,

– Agencija za obnovo osiješke trdnjave,

– Agencija za izobraževanje in usposabljanje učiteljev,

– Agencija za tlačno opremo,

– Agencija za varstvo zahtevkov delavcev v primeru insolventnosti njihovega delodajalca,

– Plačilna agencija za kmetijstvo, ribištvo in razvoj podeželja,

– Agencija za kmetijska zemljišča,

– Agencija za pravni promet in posredovanje z nepremičninami,

– Agencija za eksplozivno atmosfero in območja z eksplozivnimi tveganji,

– Agencija za regionalni razvoj Republike Hrvaške,

– Regulativna agencija za železniški promet,

– Agencija za revizijo sistema izvajanja programov Evropske unije,

– Agencija za varnost v železniškem prometu,

– Agencija za poklicno izobraževanje in usposabljanje ter izobraževanje odraslih,

– Agencija za gospodarjenje z državnimi nepremičninami,

– Agencija za celinske plovne poti,

– Hrvaška agencija za okolje,

– Agencija za varstvo osebnih podatkov,

– Hrvaška agencija za konkurenco,

– Agencija za znanost in visoko šolstvo,

– Državna agencija za zavarovanje bančnih vlog in sanacijo bank,

– Finančna agencija,

– Hrvaška agencija za hrano,

– Hrvaška agencija za malo gospodarstvo,

– Hrvaška agencija za nadzor finančnih storitev,

– Hrvaška agencija za obvezne rezerve nafte in njenih derivatov,

– Hrvaška agencija za pošto in elektronske komunikacije,

– Hrvaška agencija za akreditacijo,

– Hrvaška energetska regulatorna agencija,

– Hrvaška poročevalska agencija,

– Hrvaška kmetijska agencija,

– Osrednja agencija za financiranje in oddajo naročil.“;

(c) v Prilogi IX „JAVNA NAROČILA GRADENJ“ se po vnosu za Francijo vstavi:

„– na Hrvaškem, ‚Sudski registar trgovačkih društava u Republici Hrvatskoj ali Obrtni registar Republike Hrvatske‘,“;

(d) v Prilogi IX B „JAVNA NAROČILA BLAGA“ se po vnosu za Francijo vstavi:

„– na Hrvaškem, ‚Sudski registar trgovačkih društava u Republici Hrvatskoj ali Obrtni registar Republike Hrvatske‘,“;

(e) v Prilogi IX C „JAVNA NAROČILA STORITEV“ se po vnosu za Francijo vstavi:

„– na Hrvaškem, ‚Sudski registar trgovačkih društava u Republici Hrvatskoj ali Obrtni registar Republike Hrvatske‘,“.

3. 32009L0081: Direktiva 2009/81/ES Evropskega parlamenta in Sveta z dne 13. julija 2009 o usklajevanju postopkov za oddajo nekaterih naročil gradenj, blaga in storitev, ki jih oddajo naročniki na področju obrambe in varnosti, ter spremembi direktiv 2004/17/ES in 2004/18/ES (UL L 216, 20.8.2009, str. 76):

(a) v Prilogi VII se v delu A „NAROČILA GRADENJ“ po vnosu za Francijo vstavi:

„– na Hrvaškem, ‚Sudski registar trgovačkih društava u Republici Hrvatskoj ali Obrtni registar Republike Hrvatske‘,“;

(b) v Prilogi VII se v delu B „NAROČILA BLAGA“ po vnosu za Francijo vstavi:

„– na Hrvaškem, ‚Sudski registar trgovačkih društava u Republici Hrvatskoj ali Obrtni registar Republike Hrvatske‘,“;

(c) v Prilogi VII, se v delu C „NAROČILA STORITEV“ po vnosu za Francijo vstavi:

„– na Hrvaškem, ‚Sudski registar trgovačkih društava u Republici Hrvatskoj ali Obrtni registar Republike Hrvatske‘,“.

[1] UL L 112, 24.4.2012, str. 10.

[2] UL L 112, 24.4.2012, str. 21.

[3] UL L 112, 24.4.2012, str. 95.

[4] UL L 363, 20.12.2006, str. 1.

[5] UL L 134, 30.4.2004, str. 1.

[6] UL L 134, 30.4.2004, str. 114.

[7] UL L 216, 20.8.2009, str. 76.